Fond za zaštitu depozita

Podgorica, 30.12.2020. godine

**Održana XII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvanaestu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je razmotrio i usvojio Metodologiju za obračun premije na bazi rizika pojedine kreditne institucije, kojom se utvrđuje način obračuna premije za zaštitu depozita srazmjerno riziku pojedine kreditne institucije. Metodologija je sačinjena koristeći uputstva EBA i Directive 14/49 EU. Centralna banka Crne Gore je prethodno dala saglasnost na predlog Metodologije.

Upravni odbor Fonda je razmotrio i usvojio Finansijski plan Fonda za zaštitu depozita za 2021. godinu, koji je pripremljen na osnovu broja zaposlenih, obaveza i aktivnosti planiranih za 2021. godinu koje se sastoje od redovnih aktivnosti, aktivnosti isplate garantovanih depozita deponentima banaka nad kojim je otvoren stečajni postupak, aktivnosti vezanih za naplatu premije na bazi rizika. Polazna osnova je izvršenje finansijskog plana za 10 mjeseci 2020. godine i projekcija očekivanih finansijskih prihoda i rashoda u narednoj godini.

Upravni odbor Fonda se upoznao sa informacijom o visini ukupnih depozita, garantovanih depozita i stanju sredstava u bankarskom sistemu Crne Gore na dan 30.11.2020. godine.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.